Π.Σ. Ορφέας Νέου Σκοπού (καλαθοσφαίριση)

Ο Ορφέας Νέου Σκοπού είναι ελληνικό αθλητικό σωματείο, τμήμα του ομώνυμου πολιτιστικού συλλόγου, που δραστηριοποιείται στην περιοχή του Νέου Σκοπού, στο Νομό Σερρών, όπου και βρίσκεται η έδρα του, το Κλειστό Γυμναστήριο Νέου Σκοπού. Επίσημο έτος ίδρυσής του είναι το 1990 και αγωνίζεται με χρώματα το μαύρο και το λευκό. Διατηρεί τμήματα καλαθοσφαίρισης όλων των ηλικιακών ομάδων.

 Ίδρυση 
Το τμήμα καλαθοσφαίρισης του Ορφέα Νέου Σκοπού ιδρύθηκε το 1990 επί προεδρίας του Βασίλειου Κετσετζή. Πρωτεργάτες του ήταν ο Σταύρος Ξανθούλης (έφορος) και ο Χρήστος Γκαβανόζης (προπονητής).«Ιστορική αναδρομή» , πληροφορίες στον επίσημο ιστότοπο του συλλόγου.

Το 1991 δημιουργήθηκε η πρώτη ακαδημία καλαθοσφαίρισης του συλλόγου για αθλητές ηλικίας 8-12 ετών, ενώ την επόμενη χρονιά λαμβάνει χώρα η πρώτη συμμετοχή της ομάδος στο παιδικό πρωτάθλημα του νομού Σερρών.

 Τμήμα καλαθοσφαίρισης ανδρών 
 Ιστορική αναδρομή 
Η ανδρική ομάδα του Ορφέα συμμετέχει για πρώτη φορά στο Πρωτάθλημα της Β' Κατηγορίας Ανδρών της Ε.ΚΑ.Σ.Α.ΜΑ.Θ. το 1993. Στην Α' Κατηγορία ανήλθε αήττητη το 2001.

Κατά την αγωνιστική περίοδο 2006 κατέκτησε το Κύπελλο της Ένωσης νικώντας στον τελικό την ομάδα της Αγίας Βαρβάρας Καβάλας. Σε τελικό του ίδιου θεσμού συμμετείχε και πάλι το 2008, όπου γνώρισε, ωστόσο, την ήττα από τη Θύελλα Φερών με σκορ 63-60.

Την επόμενη χρονιά, 2008-09, ο σύλλογος κατέκτησε το Πρωτάθλημα της Ε.ΚΑ.Σ.Α.ΜΑ.Θ.,«Ένωση Καλαθοσφαιρικών Σωματείων Ανατολικής Μακεδονίας και Θράκης» , πληροφορίες στον επίσημο ιστότοπο της Ε.Ο.Κ.  λαμβάνοντας παράλληλα το δικαίωμα ανόδου στη Γ' Εθνική Κατηγορία (με απολογισμό 20 νίκες και 2 ήττες). Την ίδια χρονιά κατέκτησε και πάλι το Κύπελλο της Ένωσης, επικρατώντας της Θύελλας Φερών με σκορ 48-47.

Κατά την αγωνιστική περίοδο, 2009-10, έχοντας καταλάβει την 11η θέση στην κανονική περίοδο,«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ. συμμετείχε σε αγώνες μπαράζ με την ομάδα που κατέλαβε την αντίστοιχη θέση στον έτερο όμιλο του Βορρά, τον Κ.Α.Π.Σ. Έδεσσα. Γνωρίζοντας την ήττα με 59-58, υποβιβάστηκε στο τοπικό πρωτάθλημα.

Την επόμενη χρονιά, 2010-11, ο σύλλογος των Σερρών κατέκτησε εκ νέου το Πρωτάθλημα της Ε.ΚΑ.Σ.Α.ΜΑ.Θ., επιστρέφοντας στα πανελλαδικά πρωταθλήματα (με απολογισμό 17 νίκες και 3 ήττες). Συμμετείχε παράλληλα στον τελικό του Κυπέλλου όπου και ηττήθηκε από τη Χρυσούπολη με σκορ 64-75.

Κατά την αγωνιστική περίοδο, 2011-12, ο Ορφέας ολοκλήρωσε τις αγωνιστικές του υποχρεώσεις για τη Γ' Εθνική στην 3η θέση της τελικής βαθμολογικής κατάταξης του ομίλου του, παραμένοντας στην κατηγορία. Δεν στάθηκε το ίδιο τυχερός τη χρονιά 2012-13 οπότε και κατετάγη 10ος στον τελικό βαθμολογικό πίνακα με αποτέλεσμα να επιστρέψει στο επίπεδο της Ε.ΚΑ.Σ.Α.ΜΑ.Θ.

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2013-14, ο Π.Σ. Ορφέας Νέου Σκοπού διαγωνίζεται στο Πρωτάθλημα Α1 Κατηγορίας Ανδρών της Ε.ΚΑ.Σ.Α.ΜΑ.Θ.

Έδρα του συλλόγου είναι το Κλειστό Γυμναστήριο Νέου Σκοπού, χωρητικότητας 500 θεατών.«Έδρα» , πληροφορίες στον επίσημο ιστότοπο του συλλόγου. Πρόεδρος της διοικητικής επιτροπής του τμήματος είναι ο Χρήστος Γκαβανόζης,«Διοικητικό συμβούλιο» , πληροφορίες στον επίσημο ιστότοπο του συλλόγου. ενώ καθήκοντα πρώτου προπονητή διατηρεί ο Φώτης Κοκολιός.«Παραμένει ο Κοκολιός, ανανέωσε ο βασικός κορμός», άρθρο στον ιστότοπο InfoBasket.gr, 19 Ιουνίου 2014. Το ρόστερ του συλλόγου για την περίοδο 2013-14 απαρτίζουν οι ακόλουθοι αθλητές:

ΑριθμόςΟνοματεπώνυμοΈτος γενν.ΘέσηΎψοςΕθνικότητα    Καλαθοσφαιριστές  Θανάσης Βιτανόπουλος 2 20px|Έλληνας	 Ανδρέας Γκουτζιομήτρος 31,9020px|Έλληνας Σταύρος Ιωσηφίδης 1 20px|Έλληνας	 Φώτης Καβαργύρης 3 20px|Έλληνας	 Αλέξανδρος Καδής 21,8620px|Έλληνας Μιχάλης Καρακώστας 21,9020px|Έλληνας Γιώργος Κατσικάς 52,0020px|Έλληνας Σάκης Ντίκογλου 41,8520px|Έλληνας Κώστας Πεχλιβάνης 3 20px|Έλληνας	 Δημήτρης Σολούγκας 1 20px|Έλληνας	 Ηλίας Τεβετζίδης 42,0320px|Έλληνας Στράτος Χατζηπέτρου 52,0320px|Έλληνας    Προπονητής Φώτης Κοκολιός Coach 20px|Eλληνας   Δεδομένα: Φεβρουάριος 2014

 Παραπομπές 

 Εξωτερικοί σύνδεσμοι 

 Π.Σ. Ορφέας Νέου Σκοπού , επίσημος ιστότοπος των τμημάτων καλαθοσφαίρισης.
 Π.Σ. Ορφέας Νέου Σκοπού, επίσημος ιστότοπος του πολιτιστικού συλλόγου.

Κατηγορία:Αθλητικοί σύλλογοι Σερρών
Κατηγορία:Ελληνικοί προσφυγικοί αθλητικοί σύλλογοι
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Α.ΜΑ.Θ.
Κατηγορία:Ιδρύσεις αθλητικών συλλόγων το 1990
Κατηγορία:Ιδρύσεις ομάδων καλαθοσφαίρισης το 1990